ดาวโจนส์ล่วงหน้าเด้งแรงเกือบ 200 จุด หลัง FBI ชี้ “ฮิลลารี” ไม่ผิด
ดาวโจนส์ล่วงหน้าเด้งแรงเกือบ 200 จุด หลัง FBI ชี้ “ฮิลลารี” ไม่ผิด
7 พ.ย. 2559

ผู้สื่อข่าวรายงานว่า เมื่อเวลา 18.50 น. ตามเวลานิวยอร์กในวันอาทิตย์ (เช้าวันจันทร์ตามเวลาไทย) ดัชนีดาวโจนส์ล่วงหน้าทะยานขึ้น 199 จุด แตะที่ 17,999 จุด
โดยดัชนีดาวโจนส์ล่วงหน้าปรับตัวขึ้นแรงเกือบ 200 จุด หลังจากสำนักงานสอบสวนกลางสหรัฐ (FBI) ยืนยันว่า นางฮิลลารี คลินตัน ผู้สมัครชิงตำแหน่งประธานาธิบดีสหรัฐจากพรรคเดโมแครต ไม่มีความผิดทางคดีอาญา หลังจากที่ทาง FBIได้ทำการตรวจสอบในกรณีที่นางฮิลลารีใช้อีเมลส่วนตัวเพื่อรับและส่งข้อความในขณะที่ดำรงตำแหน่งรัฐมนตรีกระทรวงการต่างประเทศสหรัฐ
“เจ้าหน้าที่ FBI ได้ทำงานเกือบตลอด 24 ชั่วโมง เพื่อทบทวนอีเมลจำนวนมากจากอุปกรณ์ที่เกี่ยวข้องกับการสืบสวนคดีอาญาอีกคดีหนึ่ง โดยในระหว่างการสืบสวนนั้น เราได้ตรวจสอบการสื่อสารทั้งหมดที่นางฮิลลารีได้รับและส่งขณะที่ดำรงตำแหน่งรัฐมนตรีต่างประเทศ ทั้งนี้ เรายังคงยืนยันข้อสรุปเดิมที่เราเคยสรุปไว้เมื่อเดือนก.ค.ว่า นางฮิลลารีไม่มีความผิดทางคดีอาญา” FBI ระบุในหนังสือที่ยื่นต่อสภาผู้แทนราษฎรสหรัฐ